Marie Mejzlíková II

Marie Mejzlíková II (13. detsember 1903 Praha – 1994) oli Tšehhoslovakkia kergejõustiklane. 
 
Tema nimel on naiste 100 m jooksu esimene ametlik maailmarekord 13,6. Ta saavutas selle tulemuse Prahas 20. augustil 1922. 13. mail 1923 kordas ta Prahas Mary Linesi maailmarekordiaega 12,8.

21. mail 1922 püstitasid Marie Mejzlíková II, Marie Mejzlíková I, Marie Jirásková ja Marie Bakovská Tšehhoslovakkia naiskonna koosseisus naiste 4×100 m jooksus maailmarekordi ajaga 53,2. 

Marie Mejzlíková II arvel on ka esimesed naiste kaugushüppe maailmarekordid 5.16 (6. august 1922 Praha; ühtlasi esimene Tšehhoslovakkia rekord) ja 5.30 (23. september  1923 Praha).
 
20. augustil 1922 võitis ta Rahvusvahelise Naiste Spordiföderatsiooni (FSFI) korraldatud naiste olümpiamängudel Pariisis 60 m jooksu ajaga 7,6 ja tuli 100 jardi jooksus   Nora Callebouti järel teiseks.

Mejzlikova, Marie
Mejzlikova, Marie
Mejzlikova, Marie
Mejzlikova, Marie